**ÅRSPLAN**

**2025 – 2026**



**Velle**

**Kjeldås barnehage AS**

**Jeg bidrar med å bygge barnas grunnmur**

Vedtatt av Samarbeidsutvalget 01.09.25

Innholdsfortegnelse

[Presentasjon av Vellebarnehagene 2](#_Toc112350259)

[Kjeldås barnehage 2](#_Toc112350260)

[Lovgrunnlag og styringsdokumenter 3](#_Toc112350261)

[Velles visjon «Vi gir muligheter» 3](#_Toc112350263)

[Vellebarnehagenes verdier 3](#_Toc112350264)

[Vår målsetting 4](#_Toc112350265)

[Pedagogisk innhold 5](#_Toc112350266)

[Fokusområdene våre 7](#_Toc112350267)

[Barnehagens psykososiale miljø 8](#_Toc112350268)

[Fagområdene 9](#_Toc112350269)

[Barns medvirkning 11](#_Toc112350270)

[Bærekraftig utvikling 11](#_Toc112350271)

[Likestilling og likeverd 12](#_Toc112350272)

[Livsmestring og helse 12](#_Toc112350273)

[Barnehagens digitale praksis 13](#_Toc112350274)

[Planlegging, vurdering og dokumentasjon 13](#_Toc112350275)

[Progresjon 14](#_Toc112350276)

[Samarbeid hjem – barnehage 14](#_Toc112350277)

[Overganger 15](#_Toc112350278)

[Trygghetssirkelen 16](#_Toc112350279)

[Trafikksikkerhet 17](#_Toc112350280)

[Kompetanseutvikling 17](#_Toc112350281)

[Internkontroll 18](#_Toc112350282)

[Våre samarbeidspartnere 18](#_Toc112350283)

[Årshjul 2025/2026 19](#_Toc112350284)

[Referanser 20](#_Toc112350285)

Presentasjon av Velle Kjeldås barnehage AS
Velle barnehagene er datterselskapet av arbeid- og inkluderingsbedrift Velle Gruppen AS. Velle Gruppen AS har fire private barnehager i Vestfold. Disse ligger i Sandefjord, Tønsberg og Holmestrand kommune.

Vellebarnehagene driftes som ordinære barnehager og har grunnbemanning som er i tråd med lov om barnehager. I tillegg til ordinær bemanning er våre barnehager også arena for opplæring av personer i kortere eller lengre periode, hvor målet er fagbrev innen barne- og ungdomsarbeider, arbeidstrening eller språkpraksis. Vellebarnehagene er godkjente lærebedrifter innen fagbrevet barne- og ungdomsarbeider.

Barnehagen er første trinn i et langt utdanningsløp og skal gi barn en god start, uavhengig av bakgrunn og behov. Tidlig innsats og tilpassing er en sentral del av barnehagens oppdrag. Barnehagen er en viktig samfunnsarena som fremmer god helse, sosial inkludering og livslang læring.

Kjeldås barnehage
Barnehagen har 25 heltidsansatte, og består av 2 styrere, 6 pedagogiske ledere, 4 barnehagelærere, 5 fagarbeidere og 8 assistenter. Dette barnehageåret har vi i tillegg 1 assistent i ekstraressursstilling og 1 lærling. Vi tar imot praksiskandidater via Nav i kortere perioder og i tillegg samarbeider vi med Universitetet Sør-Øst-Norge og tar imot studenter.

**Kontaktinformasjon:**

Kjeldås barnehage
Kjeldåsgata 6. 3074 Sande
Åpningstid kl. 07.00 – 17.00
Tlf: 924 62 394
E-post: Kari.Neffati@velle.no

Styrer: Kari Mette Neffati, tlf. 481 22 745

**Om oss**
Barnehagen ligger i nær tilknytning til Kjeldås skole, med skogen som nærmeste nabo. Vi har 6 avdelinger, Bamsebo har barn i alder 2-3 år, Harestua og Ekornstien har barn fra 3-5 år og avdelingene Revehiet, Maurtua og Grevlinghiet har totalt 36 barn i alder 1-2 år.

Vi har et stort og variert uteområde, god boltreplass og spennende lekemuligheter for de ulike aldersgruppene. De aller minste barna har mulighet for et eget avskjermet lekeområde og soveplass. Vi har en gapahuk og benytter oss av de fine turområder rundt i vårt lokalmiljø.

Vi har alltid barnas beste i fokus, og ser det unike i hver enkelt frem for det ulike. Grunnleggende trygghet er viktig for at barnet skal trives, utvikle seg og lære. Vi bruker derfor ekstra god tid i tilvenningsprosessen ved oppstart i barnehagen, og overganger internt ved bytte av avdeling.

Med Kjeldås barnehages visjon «***Jeg bidrar med å bygge barnas grunnmur*»**, betyr det at vi ser ressursene hvert enkelt barn har i vårt mangfoldige felleskap. ALLE skal bli sett og hørt, oppleve tilhørighet og føle seg betydningsfulle, og få lære og utvikle seg. Med positivt fokus vektlegger vi den enkeltes kompetanse og ferdigheter som grunnlag for læring, vekst og utvikling. Gjennom lek og aktiviteter skal barna utvikle gode språklige og sosiale ferdigheter, som gjør dem godt rustet på veien videre i livet. Personalet hos oss møter barna med varme, omsorg, tydelighet og stort engasjement. Dette er med på å bidra til et godt og inkluderende miljø med vekt på trivsel, vennskap, lek og læring.

Trygg tilknytning, vennskap og sosial kompetanse er viktige satsningsområder sammen med språkarbeid.

Foreldresamarbeid er viktig for oss. Vi har tro på at gode relasjoner bidrar til et godt samarbeid rundt barnet. Sammen har vi et felles ansvar for alle barna skal ha trygge og gode dager, oppleve tilhørighet i barnehagens fellesskap, og muligheter for utvikling og læring.

Barnehagen serverer lunsj og ettermiddagsmat med grønnsaker og frukt til måltidene. En dag i uka deltar barn med å lage varm lunsj og en dag deltar barn med å lage brød. Vi får hjemmebakt brød fra Vellekjøkkenet de andre dagene.

Lovgrunnlag og styringsdokumenter
Barnehagen har et helhetlig plansystem som ivaretar daglig drift i henhold til sentrale, kommunale og lokale føringer. Plansystemet gir rammer for barnehagens innhold i forhold til hvordan vi skal jobbe, hva vi skal jobbe med og også føringer for dokumentasjon og vurdering.

Plansystemet og årsplanen tar utgangspunkt i:

* Lov om barnehager [www.lovdata.no](https://lovdata.no/dokument/NL/lov/2005-06-17-64?q=lov%20om%20barnehager)
* Rammeplan for barnehagen [www.udir.no](https://www.udir.no/laring-og-trivsel/rammeplan-for-barnehagen/)
* FNs barnekonvensjon [www.regjeringen.no](https://www.regjeringen.no/no/tema/familie-og-barn/innsiktsartikler/fns-barnekonvensjon/fns-konvensjon-om-barnets-rettigheter/id2511390/)
* Vedtekter for Vellebarnehagene [www.velle.no](https://velle-cdn-bzbedjdnecebf7bh.z01.azurefd.net/media/e5rniagx/vedtekter-for-vellebarnehagene-as_revidert-03022022.pdf)
* Progresjonsplan for Vellebarnehagene
* Planer og veiledere i Holmestrand kommune [www.holmestrand.kommune.no](https://holmestrand.kommune.no/innbyggerhjelpen/barn-unge-og-familie/barnehage/)

Barnehagen er lovpålagt å lage en årsplan som gir informasjon om de overordnede målene i barnehageloven og barnehagens tiltak for å nå disse. Årsplanen er samtidig et arbeidsredskap for de ansatte. Årsplan fastsettes av barnehagens samarbeidsutvalg hvert år (Lov om barnehager §2).

Rammeplanen ligger til grunn for barnehagenes lokale årsplan, og en progresjonsplan for fagområdene. Med utgangspunkt i disse lages det planer for korte eller lengre perioder, hvor mål og innhold er og tilpasset barns utvikling, interesser og mulighet for medvirkning. I tillegg utarbeides det et pedagogisk årshjul hvor også arrangementer, tradisjoner og planleggingsdager inngår. Foreldrene skal gjennom planene få et godt innblikk i barnehagens arbeid, og se en klar sammenheng mellom de konkrete aktivitetene i barnehagen og de overordnede målene. Barnehagens styrer har det faglige ansvaret for utarbeidelse av planene i samarbeid med ansatte og foresatte.

Velles visjon «Vi gir muligheter»
For oss i Velles barnehager betyr dette at barna skal gis muligheter og bli oppmuntret til å utvikle sin identitet, kreativitet og nysgjerrighet i et inkluderende miljø som er preget av troverdighet, entusiasme og nytenkning.

Vi i **Kjeldås** har forankret dette i vårt barne- og menneskesyn:
For oss betyr det at vi ser de iboende ressursene, og det unike ved hvert barn, og møter barnet med respekt og anerkjennelse for det de har behov for, slik at de gis de beste forutsetningene for å trives, lære og utvikle seg.

# Vellebarnehagenes verdier

**Troverdig**

* Det er samsvar mellom ord og handling, det vi sier er det vi gjør
* Vi er til å stole på, og går åpent ut med hva vi kan få til
* Vi har avklarte forventninger
* Vi møter alle med respekt og åpenhet
* Vi gir reflekterte begrunnelser for de valgene vi tar
* Vi er tydelige, imøtekommende og oppriktige i arbeidet vårt
* Vi har god gjennomføringsevne og synliggjør arbeidet vårt

**I Kjeldås betyr dette at vi:**

* Setter barna først
* Tar foreldre på alvor
* Dokumenterer med bilder og tekst
* Er ærlige
* Skaper god informasjonsflyt
* Har faglige begrunnelser for alt vi gjør
* Er inkluderende og samarbeider
* Står for det vi sier
* Anerkjenner og lytter

**Entusiastisk**

* Vi er løsningsorienterte
* Vi utnytter mulighetene
* Vi fyller dagene med humor og glede
* Vi møter alle med glød, positivitet og engasjement
* Vi er rause og til stede når vi er på jobb
* Vi viser interesse og glede i møte med barn, foreldre og kollegaer
* Vi byr på oss selv i arbeidet

**I Kjeldås betyr dette at vi:**

* Er imøtekommende
* Viser interesse og glede
* Er engasjerte i leken
* Har en positiv innstilling
* Er nysgjerrige
* Byr på oss selv og er ikke selvhøytidelige
* Har førnøyde ansatte som utfordrer seg selv

**Nytenkende**

* Vi våger å tenke nytt, og har mot og vilje til å gå nye veier
* Vi er i kontinuerlig utvikling og søker de beste mulighetene
* Vi er nysgjerrige i møtet med mennesker
* Vi er faglig oppdaterte innenfor vårt fagfelt
* Vi er oppfinnsomme og løsningsorienterte

**I Kjeldås betyr dette at vi:**

* Skaper medvirkning ved å bygge videre på barnas innspill
* Er løsningsorienterte
* Reflekterer over egen praksis
* Deler erfaringer med hverandre
* Søker ny kunnskap
* Kommer med innspill
* Støtter nye ideer og er åpne for nye muligheter
* Tør å gå utenfor komfortsonen

Vår målsetting
I Velles barnehager skal **ALLE** gis like muligheter til en meningsfull hverdag som skal preges av omsorg, trygghet, tilhørighet og anerkjennelse. Dette skal gi grunnlag for trivsel, mestring, utvikling og læring.
I barnehagen skal barna oppleve en trygg hverdag preget av god omsorg, tilhørighet og anerkjennelse. Dette skal danne grunnlag for barnas trivsel og forutsetning for å utvikle seg i et godt læringsmiljø.

Om man er liten eller stor, har alle behov for å bli sett, hørt og respektert i forhold til sine behov. Vårt miljø skal preges av et inkluderende felleskap med plass til alle. Det er viktig for alle å bety noe for noen. Derfor jobbes det aktivt for at alle barn skal ha minst en god venn.
I relasjon barna imellom og i samspill med personalet skal barna utvikle gode språklige og sosiale ferdigheter. Disse ferdighetene er grunnleggende forutsetninger for å knytte vennskap, og for å kunne ta del i fellesskapet.
I barnehagen skal det være rom og plass til alle hvor glede, toleranse og likeverd skal prege hverdagen.
Personalet skal være gode omsorgspersoner og sørge for at alle barn føler seg trygge, verdifulle, sett og hørt. For å lykkes med dette inkluderes foreldrene og det etableres et godt foreldresamarbeid.
Barna har krav på meningsfylte dager, og derfor blir barns medvirkning sentralt når planer skal legges. Personalet skal ha god relasjonskompetanse hvor felles holdninger, verdisyn og god omsorg kommer til syne i samspill med barna. Dette vil være med på å danne et godt grunnlag for barnets begynnende livsmestring og en god psykisk helse.

**I Kjeldås betyr det at vi:**

* Er imøtekommende og vennlige, og møter barn og foreldre når de kommer om morgenen
* Sier «Hei» og «Ha det», og bruker navn på barn, foresatte og hverandre når vi møtes
* Har gode relasjoner til hverandre som gjør at vi samarbeider godt til det beste for barna
* Er til stede og tilgjengelige for barna, slik at alle får mulighet til å utvikle seg i samspill med andre
* Jobber aktivt for å ha gode relasjoner til alle barn, noe som gjør at vi kjenner barnets styrker, behov og interesser
* Legger til rette for at alle skal ha minst en god venn og gode lekerelasjoner. Dette gjør vi ved aktivt å være til stede i barnas lek og tilrettelegge for små lekegrupper
* Personalet reflekterer over egen atferd og kommunikasjon i samspill med barna
* Personalet observerer og følger med på barnas trivsel gjennom barnehagedagen.

Pedagogisk innhold

**Omsorg**
God omsorg skaper trygghet og er grunnlaget for trivsel, glede og mestring. For oss betyr det at personalet skal se hvert enkelt barn og kunne møte deres individuelle behov. Dette er grunnleggende for at barnet skal oppleve trygghet, og dermed gis mulighet til å utvikle seg i et inkluderende felleskap sammen med andre.

**I Kjeldås betyr det at vi:**

* Utøver en autoritativ voksenstil i samspill med barna
* Ser alle barns behov
* Anerkjenner barnas følelser
* Skaper en trygg hverdag for barn og foreldre
* Jobber aktivt for at alle barn skal føle tilhørighet i barnegruppa.
* Viser omsorg og støtter og oppmuntrer barna til å vise omsorg for andre og å ta imot omsorg selv.

**Lek**
Leken er barnets egen arena der glede, utfoldelse, utforskning og læring er sentralt. Lekens egenverdi skal anerkjennes av personalet. Gjennom felles opplevelser, lek og samspill lærer barna å omgås andre, utvikle gode sosiale og språklige ferdigheter, samt å kunne se seg selv og egne handlinger i en større sammenheng. Det skal alltid finnes en plass til alle i leken, og det skal ikke være rom for å stenge andre ute. Voksnes aktive deltagelse i leken gjør at vi er tett på og kan støtte og veilede barna ved behov.

**I Kjeldås betyr det at vi:**

* Organiserer rom og lekemateriell som inspirerer til ulike typer lek
* Bidrar til at barna får felles opplevelser og erfaringer som bidrag til leken
* Deler oss i mindre lekegrupper for at barn skal få tilrettelagt for lek og vennskap
* Er aktivt tilstedeværende for å legge til rette for god lek og sørge for at barna inkluderes i fellesskapet. Ved de voksnes aktive tilstedeværelse vil vi kunne observere leken og reflektere over det som skjer. På denne måten sikrer vi at alle barn blir inkludert og får utviklet sin lekekompetanse
* Støtter opp om barnas samspill, relasjoner og vennskap, og slik sørge for at alle får delta i leken

**Danning**
Danning er en livslang prosess som handler om å utvikle evnen til å reflektere over egne handlinger og væremåter. Den starter i det du blir født og utvikles gjennom hele livet. Danning er et vidt begrep og utvikles gjennom ulike prosesser hvor omsorg, oppdragelse, læring og sosialisering foregår. Barna skal gis muligheter til vekst ved at de lærer å stole på seg selv og egne valg, bli kritisk til, men nysgjerrig på omverden, og opplever seg selv som en viktig del av et demokratisk fellesskap som de får muligheten til å delta i.

**I Kjeldås betyr det at vi:**

* Skaper god selvfølelse gjennom positive bekreftelser
* Viser interesse ved å se alle barn
* Legger til rette for at alle barn får mulighet til å bidra i barnehagehverdagen
* Lærer barna å tenke selv, gjennom undring, samtale og refleksjoner
* Oppmuntrer barna til å sette grenser for seg selv og mestre konflikter
* Skaper muligheter for at barna kan hjelpe hverandre

**Læring**
Læring skjer i trygge omgivelser og i samspill med andre. Personalet skal ta utgangspunkt i hvert enkelt barns ressurser og tilrettelegge for gode læringsforhold og utviklingsmuligheter. Mye av læringen foregår i lekens verden. Her skal barna få muligheter til å bearbeide sine inntrykk og opplevelser, og kunne utvikle ferdigheter på mange områder.
Rammeplanen gir føringer for hvilke fagområder barnehagen skal jobbe med, og på hvilken måte. Hverdagens planlagte og spontane aktiviteter er forankret i disse.

**I Kjeldås betyr det at vi:**

* Tilrettelegger for et innbydende og variert lekemiljø
* Er tilstedeværende voksne som deltar i leken
* Oppmuntrer barn til å utforske og gir de varierte erfaringer
* Gir støtte og veiledning i barns lek og samarbeid
* Setter ord på det vi gjør, tanker og følelser.
* Tilrettelegger for varierte aktiviteter og muligheter for mestring.
* Gir positive tilbakemeldinger

**Vennskap og felleskap**
Barnehagen skal tilrettelegge for felles opplevelser som bidrar til at barnet opplever seg selv som betydningsfull og som en del av fellesskapet. For å kunne delta i det sosiale fellesskapet og forhindre utestengelse og mobbing, er det viktig å inneha gode sosiale ferdigheter. Sosial kompetanse handler blant annet om hvordan vi møter hverandre og er mot hverandre i ulike situasjoner.

**I Kjeldås betyr det at vi:**

* Støtter og veileder barna i å ta andres perspektiv og se en sak fra flere synsvinkler
* Oppmuntrer barna til å sette grenser for seg selv og støtter barna i å mestre konflikter selv.
* Støtter og veileder barna i å ta hensyn til hverandre, lytte, dele, vise omsorg og ha empati for hverandre
* Støtter barna i deres utvikling gjennom å være varme omsorgspersoner og gode rollemodeller
* Søker å forstå barnet i ulike situasjoner og hjelpe dem med å reflektere over egne handlinger
* Gir hjelp og veileder barna i konflikter
* Har et særskilt og lovpålagt ansvar for å forebygge, stoppe og følge opp diskriminering, utestenging, mobbing, krenkelser og uheldige samspillsmønstre

**Kommunikasjon og språk**
Språk ligger til grunn for all kommunikasjon og samhandling, og er et grunnleggende verktøy for å delta i det sosiale samspillet og felleskapet. Vi arbeider systematisk med kommunikasjon og språk i aktiviteter og prosjekter gjennom året, og tilpasser aktiviteter og opplegg til barnas alder og forutsetninger.

**I Kjeldås betyr det at vi:**

* Lytter, anerkjenner og responderer på alle barns ulike uttrykksformer for å fremme barnas individuelle språkutvikling
* Er gode språklige forbilder og rollemodeller
* Leser bøker sammen med barn
* Bruker sanger, rim, regler, drama og fortellinger gjennom hverdagen
* Legger til rette for pedagogiske aktiviteter som fremmer kommunikasjon og en helhetlig språkutvikling
* Leker med bokstaver og tall
* Gjennom bruk av prosjekter utvikler barna sitt ordforråd og begrepsforståelse
* Anerkjenner det språklige mangfoldet, og ser dette som en berikelse for hele barnegruppa

**Mangfold og gjensidig respekt
Sammen bygger vi barnas grunnmur**
Barnehagen skal fremme respekt for menneskeverdet ved å synliggjøre, verdsette og fremme mangfoldet som en ressurs. Alle barn skal bli sett og møtt for den de er, og få erfare at de er betydningsfulle for felleskapet.

**I Kjeldås betyr det at vi:**

* Støtter opp om hvert enkelt barn og dets kulturtilhørighet, bakgrunn og levesett.
* Gir barna opplevelser og reflekterer sammen om at det finnes ulike måter å være, tenke, handle og leve på
* Legger opp til at barna skal lære av hverandre, og støtter opp om barnets naturlige nysgjerrighet og undring
* Etablerer gode relasjoner til alle foreldre, for å skape et nært og godt foreldresamarbeid og kunne opprettholde det
* I samarbeid med foresatte tilrettelegger for markeringer av ulike høytider og merkedager

# Fokusområdene våre

**Språklig mangfold og sosial kompetanse**
Språk er grunnlaget for all kommunikasjon og samhandling, og er et viktig verktøy for å delta i det sosiale samspillet. Gode sosiale ferdigheter er nødvendig for å kunne fungere godt i et demokratisk samfunn. Vennskap og tilhørighet er viktig, og i lek og samhandling med andre, utvikles barns sosiale kompetanse. De ansatte er bevisste rollemodeller som aktivt deltar i leken og støtter barna i deres utvikling av sosiale ferdigheter. Inkluderende, varme og tydelige voksne, som gir av seg selv og er rause i forhold til omsorg, vil være med på å gi barna grunnleggende sosiale ferdigheter. For oss er det viktig med voksne som har et varmt hjerte og et klokt hode. Vi vil jobbe med punktene:

* Språk og kommunikasjon
	+ Verbalt/nonverbalt språk, kroppsspråk, ordsetting/benevning, begrepsforståelse, dialog, språkverktøy, ASK
* Vennskap og sosiale ferdigheter
	+ Lekeferdigheter, empati, ta hensyn, se andres perspektiv/synspunkter, se andres behov
	+ Vi jobber med å utvide lekemiljøene og har hatt samarbeid med STYD
* Utvikling av egen identitet
	+ Selvhevdelse, selvivaretakelse, følelsesregulering, følelsesuttrykk, gi uttrykk for egne behov, selvfølelse.

**Livsmestring**
Personalet i barnehagen har fokus på å være en varm, grensesettende voksen i samspill med barna. En voksenstil som gir nærhet, støtter/hjelper barna, er opptatt av å bygge relasjoner og empati. Barna skal oppleve at barnehagen er et trygt sted hvor de får erfare ulike sider ved lek og samspill. Barna skal erfare å få støtte i å mestre motgang og håndtere utfordringer. Voksne støtter/hjelper barna med å sette ord på egne og andres følelser. Ansatte bidrar til at barn opplever medvirkning og tilhørighet i barnegruppa. Alle barn skal oppleve at de er betydningsfulle. Som voksne er vi rollemodeller for barna. Bevisste voksne med forståelse for barns individuelle behov og ressurser bidrar til god trivsel for barnet. Ved at vi voksne er tilstedeværende og nær, bidrar vi til å oppdage og forhindre utestengelse, krenkelse og mobbing. Punkter vi vil jobbe med:

* Erfaringer i å mestre motgang og håndtere utfordringer. Erfare medgang
* Sette grenser for seg selv og respektere andres grenser
* Hevde seg selv og ta hensyn til andre
* Erfare at vi kan ha forskjellige meninger og være ulike, og at det er greit.
* Vi må øve for å bli gode på ting.
* Erfare å finne egne løsninger i konflikter med andre, løsningsorientering
* Utforske, være nysgjerrig, teste ut ting
* Medvirke og være deltagende i et demokratisk fellesskap
* Inngå kompromiss.

Barnehagens psykososiale miljø
J.fr Lov om bhg, §§ 42 – 44.

Alle barn har rett til et trygt og godt barnehagetilbud, og personalet har plikt til å sørge for at alle barn er inkludert i barnehagens fellesskap. Personalet har også en utvidet plikt til å avdekke om barn utsettes for mobbing, utestenging eller krenkelser. Barnehagen er ansvarlig for å iverksette tiltak og involvere foreldre i arbeidet for at barna skal oppleve hverdagen i barnehagen som trygg og god.

**I Kjeldås betyr det at:**

* Alle barna skal ha et trygt og godt psykososialt barnehagemiljø
* Alle barn er hele personalet sitt ansvar, uavhengig av avdelingstilhørighet
* Vi har nulltoleranse for at barn utestenges fra lek og fellesskap, eller utsettes for mobberelatert adferd
* Barnehagen involverer foreldre i situasjoner der barn utsettes for eller utsetter andre for mobbing eller utestengelse, og utarbeider skriftlige planer
* Barnehagen jobber forebyggende ved at vi gjennom året systematisk kartlegger barnas psykososiale miljø, og reflekterer rundt vår praksis for å oppdage om enkelte barn faller utenfor vårt fellesskap
* Barnehagen samarbeider nært med FAU om en inkluderende praksis knyttet til hvordan man tilrettelegger for at barn det vil være naturlig for, får delta i private sammenkomster.
* Personalet har gode rutiner for hvordan vi håndterer barn som utsettes for mobbing og utestenging, og utarbeider planer og tiltak i henhold til hva vi er lovpålagt.
* Barnehagen følger Holmestrand kommunes plan for et godt og trygt psykososialt miljø i barnehagen

**Våre rutiner når barn utsettes for krenkelser, mobbing eller utestenging**

* Den av de foresatte eller ansatte som opplever at barn krenkes i barnehagen plikter å varsle
* Dersom du opplever at ditt barn eller andre barn utsettes for krenkelser av barn eller ansatte, varsle pedagogisk leder (dersom det ikke er ansatt som krenker) eller styrer
* Barnehagen innkaller foresatte til de involverte barna til samtale, hvor det utarbeides tiltak og som referatføres
* Barnehagen plikter å iverksette tiltakene over en periode for deretter å gjennomføre oppfølgingsmøte med foresatte
* Dersom foresatte eller ansatte opplever at tiltak ikke hjelper eller at barnehagen ikke tar varslingen på alvor, kontakt daglig leder i Velle Gruppen [www.velle.no](http://www.velle.no)
* Øverste instans for varsling er leder av barnehagemyndigheten i Holmestrand kommune

Fagområdene
Fagområdene skal sees i sammenheng og være en gjennomgående del av barnehagens innhold. Barnas lek danner et viktig grunnlag for arbeidet med fagområdene. Barnehagen skal ta utgangspunkt i barnas engasjement og bidrag sånn at hverdagen til barna oppleves meningsfull og morsom. Barnas interesser skal stimuleres og barnehagen skal bidra til et lærende fellesskap som verdsetter ulike uttrykk og meninger.

Rammeplanens syv fagområder:

* Kommunikasjon, språk og tekst
* Kropp, bevegelse, mat og helse
* Kunst, kultur og kreativitet
* Natur, miljø og teknologi
* Antall, rom og form
* Etikk, religion og filosofi
* Nærmiljø og samfunn

**Kommunikasjon, språk og tekst**.

**I Kjeldås skal vi:**

* Tilrettelegge for samtaler der barna får anledning til å fortelle, undre seg, reflektere og stille spørsmål
* Benytte et mangfold av eventyr og fortellinger, bøker, sanger og uttrykksformer
* Støtte barna til å bruke språket på ulike måter sammen med andre
* Leke med språket gjennom lyd, rim, regler, sang og rytmer
* Gi barna bekreftelse og anerkjennelse for non-verbalt språk, blikk, mimikk og tonefall
* Tilrettelegge for språkstimulerende aktiviteter

**Kropp, bevegelse mat og helse**

**I Kjeldås skal vi:**

* Tilrettelegge for allsidige bevegelseserfaringer, og tilby ulike aktiviteter inne og ute gjennom hele året
* Være aktivt tilstedeværende voksne som er engasjerte i leken og valg av aktiviteter, og gi ros og oppmuntring som grunnlag for opplevelse av mestring og utvikling
* Servere sunn og næringsrik mat i barnehagen og tilrettelegge for at barna kan delta i smøremåltider og annen matlaging
* Delta i gode samtaler og fellesskap under måltidene
* Bidra til at barn er trygge på å sette grenser for egen kropp og respektere andres grenser

**Kunst, kultur og kreativitet**

**I Kjeldås skal vi:**

* Gi barna erfaringer med estetiske utrykk som forming, bevegelse, drama, sang og musikk
* Tilrettelegge for utforskning av ulike teknikker, materialer, verktøy og teknologi til å uttrykke seg estetisk
* Oppmuntre barna til å bruke fantasien og egen kreativitet. Gi barna mulighet til å uttrykke seg gjennom ulike estetiske former som sang, tekst, dramatisering, musikk, dans og forming
* Anerkjenne barnas egen tradisjons- og barnekultur

**Natur, miljø og teknologi**

**I Kjeldås skal vi:**

* Gi barna positive og varierte opplevelser ute gjennom hele året
* Med utgangspunkt i barnas nysgjerrighet og vitebegjær skal vi sammen undre oss over fenomener i naturen og sammenhenger
* Gi barna mulighet til å bli kjent med dyr, insekter, planter og vekster
* Gi barna erfaring i kildesortering, og få en bevissthet om hvordan og hvorfor vi i barnehagen kan ivareta miljøet
* Gi barna erfaring med gjenbruk av materialer, for eksempel ved formingsaktiviteter
* Vi har et variert utvalg av leker, digitale verktøy og andre redskaper som fremmer barnas tekniske innsikt og erfaring i hverdagen

**Antall, rom og form**

**I Kjeldås skal vi:**

* Bidra til at barna blir kjent med, og kan ta i bruk ulike matematiske begreper i lek og tilrettelagte aktiviteter, som f.eks. borddekking, påkledning og matlaging
* Har tilgang til og tar i bruk ulike typer spill, digitale verktøy, naturmaterialer og annet utstyr som inspirasjon til matematisk tenkning
* Gi barna erfaring med tall og telling, klassifisering og sortering, former og mønstre
* Legger til rette for positive opplevelser og erfaringer som styrker mestringsfølelsen og matematikkgleden gjennom eksperimentering, undring og nysgjerrighet

**Etikk, religion og filosofi**

**I Kjeldås skal vi:**

* Gi barna kjennskap til grunnleggende verdier i kristen og humanistisk arv og tradisjon og gi barna erfaring med religion og livssyn som er representert i barnehagen.
* Markere ulike høytider, merkedager og tradisjoner som er naturlige i forhold til mangfoldet i barnehagen
* Respektere hverandre, uavhengig av ulikheter og likheter mellom familieforhold, levesett, religion og kulturtilhørighet
* Gi barna mulighet til å få kjennskap til og trening i grunnleggende normer og verdier i samfunnet
* Formidle fortellinger, undre oss sammen med barna og stille spørsmål knyttet til religion og filosofiske spørsmål

**Nærmiljø og samfunn**

 **I Kjeldås skal vi:**

* Gi barna erfaringer med at deres handlinger kan påvirke dem selv og deres omgivelser, og hvilke konsekvenser dette kan medføre
* Gi barna like muligheter og fremme et likestilt fellesskap hvor diskriminering motvirkes
* Gi barna begynnende kjennskap til barnekonvensjonen og menneskerettighetene
* Gi barna erfaring med ulike tradisjoner, levesett og familieformer og nasjonale minoriteter
* Bli kjent i nærmiljøet og lære om trygg ferdsel i trafikken

Barns medvirkning
Barn har lovfestet rett til å bli sett og hørt, noe som står nedfelt i FNs barnekonvensjon. Personalet skal sørge for at barna får mulighet til å delta i og ha innflytelse i hverdagen, ved at innspill og interesser ivaretas og at medvirkning tillegges vekt i samsvar med alder og modenhet. Det er barnets beste som skal ligge til grunn for de handlinger og avgjørelser som tas i barnehagen.
Barns medvirkning betyr ikke at barnet skal få gjøre som det vil, eller at vi skal gi barnet valg hele tiden. Barna skal oppleve meningsfulle dager i barnehagen, og deltakelse i aktiviteter er en viktig faktor i danningsprosessen.

**I Kjeldås betyr det at vi:**

* Er oppmerksomme på barns uttrykksformer og nøye observerer hva barna er opptatt av. Vi legger dermed til rette for at barns interesseområder ivaretas gjennom barnas perspektiv.
* Er til stede med hode, kropp og hjerte, og har et engasjement for å møte barna på det som opptar dem i hverdagen
* Tar utgangspunkt i barnas interesser som grunnlag for prosjekter og planer på avdelingene. Sammen med barna blir prosjekter til, vi tar et steg av gangen sammen med barna og vet ikke alltid hvor det ender
* Har samtaler med barna, er årvåkne for hva barna er opptatt av og har barns medvirkning i fokus
* Legger til rette for barns medvirkning i samlinger, aktiviteter og turvalg
* Legger til rette for at barna får medvirke rundt forberedelser og gjennomføringen av måltider
* Har god dialog med foreldre for at barnets interesser kan bli møtt i hverdagen
* Synliggjør og dokumenterer hvordan barnas medvirkning påvirker innholdet i hverdagen i form av pedagogiske planer, nyhetsbrev og bilder i MyKid

Bærekraftig utvikling
Barna skal se verdien av hvordan vi best kan ta vare på oss selv, hverandre og livet på jorden slik vi kjenner det. Personalet skal ha en bevissthet om hvordan vi kan ivareta miljøet og naturen, utjevne sosiale forskjeller og over eget forbruk.
Barna skal oppmuntres og få mulighet til gjenbruk av materialer, og de skal lære seg å ta vare på leker og utstyr vi har i barnehagen.
Barna skal gjøres kjent med ulikheter i verden og få mulighet til å handle etisk, og delta i ulike solidaritetsaksjoner for andre barn som ikke har de samme mulighetene som oss.
Vår barnehage skal være et sted som fremmer omsorg for verden vi lever i, både her og nå, og i fremtiden.

**I Kjeldås betyr det at vi:**

* «Barn hjelper andre barn» - gjennom Forut. Barn og voksne skal se mangfold som en ressurs og skape interesse og forståelse for andre kulturer. Barna skal bli kjent med Hamphless.
* Benytter oss av sentrumsfunksjoner, lokalmiljøet og nærområder
* Har et bevisst forhold til at ulikheter og mangfold som er representert hos oss er viktige for fellesskapet og samfunnet ellers. Vi setter søkelys på å ha toleranse overfor hverandre selv om vi er forskjellige og har ulike meninger.
* Har respekt for alt som lever i naturen, blant annet ved å ferdes så sporløst som mulig (dvs. ikke skade flora og fauna, ta med oss søppel og ikke-naturmaterialer hjem m.m.)
* Planter, sår, lager fuglemat og andre nyttige ting for å ivareta naturens mangfold
* Har et bevisst forhold til innkjøp av leker og materiell
* Bruker årstidene gjennom året til å gjøre barna kjent med hva som skjer i naturen
* Tar bevisste valg i forhold til hva vi serverer til måltidene

Likestilling og likeverd
Barnehagen skal fremme likestilling og motarbeide alle former for diskriminering. Alle skal gis like muligheter til deltakelse i barnehagens aktiviteter uavhengig av funksjon, kjønn, kultur, religion og bakgrunn. Personalet i barnehagen er barnas rollemodeller, og har stor betydning for barnas utvikling av egen identitet.
For oss er det viktig at vi er bevisste på hvordan vi legger til rette lekemiljøet i barnehagen, og at vi tilbyr lekemiljøer hvor alle kan delta.

**I Kjeldås betyr det at vi:**

* Ser hvert enkelt barn og kjenner barnas styrker
* Ser og lytter til alle barn, og at alle gis mulighet til å delta i fellesskapet
* Møter barn og foreldre når de kommer om morgenen
* Jobber kontinuerlig og systematisk med vennskap og inkluderende fellesskap
* Er bevisste på at alle barn har ulike behov, og gjør tilpasninger for de ulike behovene barna måtte ha.
* Har leken i fokus, og vi jobber aktivt for å legge til rette for gode og spennende lekemiljøer hvor alle er inkludert
* Har nulltoleranse for mobbing og utestengelse
* Har fokus på hvordan vi er mot hverandre og snakker til hverandre
* Er aktivt til stede i barnas lek
* Har grupper på tvers av avdelingene der barna blir kjent med andre barn i samme aldersgruppe
* Reflekterer over egne holdninger og praksis for å kunne fremme likestilling og likeverd på en god måte i arbeidet vårt

Livsmestring og helse
Barnets evne til å inngå i et sosialt samspill er en grunnleggende forutsetning for et godt liv. Dette innebærer barns evne til empati, samarbeid, selvhevdelse, selvregulering og ansvarlighet. Gjennom disse egenskapene står barna bedre rustet til å møte andre i hverdagen og fungere i sosiale relasjoner. Å være i positive relasjoner med andre er avgjørende for god psykisk helse og læring. Barnehagen skal ha en helsefremmende og forebyggende funksjon ved å bidra til å utjevne sosiale forskjeller. I barnehagen skal trivsel, trygghet, livsglede, opplevelse av mestring og følelse av egenverd stå sentralt. Personalet skal gi god omsorg og støtte barna i å håndtere og mestre motgang og utfordringer ved å være lyttende og anerkjennende. Barna skal lære ulike metoder for god konflikthåndtering, og de skal oppleve å være gode nok som de er.

I lek, samtaler, litteratur, spill og pedagogiske aktiviteter blir barna kjent med egne og andres følelser. Gjennom arbeidsmåter som fremmer vennskap og styrker barnas identitet og gode selvfølelse, vil personalet jobbe aktivt for å forhindre at barn krenkes, utestenges eller mobbes. Personalet vil gripe inn og følge opp krenkelser og mobberelatert adferd som måtte oppstå. Barnehagen har en utvidet aktivitetsplikt for å sikre at alle barn opplever å ha et godt psykososialt miljø i barnehagen, og personalet har god kunnskap og rutiner for å håndtere barn som utsettes for krenkende handlinger eller mobbing av andre. Personalet skal kjenne til barns seksualitet som en naturlig del av barnets utvikling. Vi skal møte barna med respekt og anerkjennelse, og støtte opp om barns personlige grenser for kropp og kroppskontakt.

Barnehagen skal tilby en variert hverdag med fysiske aktiviteter som fremmer barnas bevegelsesglede og motoriske utvikling, og sette av tid til ro og hvile inne og ute. Barna skal tilbys et sunt og variert kosthold og ha fokus på det sosiale fellesskapet ved matbordet. Barnehagen vurderer årlig sin struktur og organisering av barnegrupper for å ivareta barnas psykososiale miljø på best mulig måte.
Personalet skal ha god kunnskap om tegn på omsorgssvikt og overgrep hos barn. Dette for å kunne identifisere tegn og ivareta barnehagens opplysningsplikt til barnevernstjenesten.

**I Kjeldås betyr dette at vi:**

* Etablerer en trygg tilknytning mellom voksne og barn
* Møter alle barn med åpenhet, varme og interesse og god omsorg
* Alle barn blir sett, hørt og forstått, og opplever å være viktige i fellesskapet
* Jobber systematisk med barnehagens mangfold og toleranse for ulikheter
* Har gode rutiner for å avdekke og håndtere utestengelser, krenkelser og mobberelatert adferd
* Involverer og inkluderer foreldre i forebyggende arbeid med det inkluderende fellesskapet vårt
* Synliggjør, trygger og anerkjenner alle barn
* Gir barna hjelp og støtte til følelsesregulering. Som verktøy benyttes bl.a. det pedagogiske materiellet «Være sammen»
* Deltar aktivt og veileder barna i leken
* Har variert tilbud med fysiske/motorisk aktivitet inne og ute.
* Tilbyr variert og sunne måltider.

Barnehagens digitale praksis
Barnehagen skal tilrettelegge for at barna får erfaring med bruk av digitale verktøy i lek, kreativ utfoldelse, skapende prosesser og læring.
Personalet må utøve digital dømmekraft når det gjelder informasjonssøk, ha et bevisst forhold til opphavsrett og kildekritikk og ivareta barnas personvern.

**I Kjeldås får barna**

* Bruke digitale verktøy som mikroskop, Blue bot (programmeringsverktøy) og IPad
* Være med på digitale prosesser/aktiviteter som å ta bilder, redigere, kopiere og laminere
* Bruke digital språkkiste

Planlegging, vurdering og dokumentasjon
Vi som arbeider i barnehagen utgjør et team som utfyller hverandre og som vil at Kjeldås barnehage skal være et godt sted å være for små og store. Samarbeidskulturen vår preges av respekt, åpenhet, humor og vilje til å gjøre en god jobb. Sammen er vi best, og kan utnytte hverandres styrker.
Planlegging gir personalet grunnlag for å tenke og handle langsiktig og systematisk i det pedagogiske arbeidet. Dette bidrar til kontinuitet og progresjon for enkeltbarn, barnegruppen og barnehagens læringsarbeid.

**I Kjeldås betyr dette at vi**

* Sikrer god kvalitet i barnehagetilbudet og er i en kontinuerlig prosess for å utvikle oss til å bli en enda bedre barnehage
* Lar barn og personale få mulighet til å lære og utvikle seg i vårt fellesskap
* Vektlegger barnas interesser i våre planer, og med det sikrer at de får medvirke i sin barnehagehverdag
* Bruker rammeplanen, årsplanen og progresjonsplanen systematisk i vårt planleggingsarbeid, og i tilrettelegging av lek og aktiviteter
* Utarbeider planer for kortere eller lengre perioder, med rom for endringer underveis
* Vurderer planer, lek og aktiviteter i fellesskap i personalet og sammen med barna
* Dokumenterer innhold i barnehagehverdagen gjennom bilder og tekst i MyKid, samt henger opp bilder på avdelingene
* Reflekterer over barnehagens innhold og praksis i personalets faglige fellesskap, for å sikre at vi har en god og felles faglig praksis
* I barnehagens vurderingsarbeid legger vekt på barns trivsel, læringsutbytte og progresjon
* Er åpne for tilbakemeldinger og foreldremedvirkning. Vi deltar i den den årlige foreldreundersøkelsen til Utdanningsdirektoratet. Ut ifra resultat lager vi handlingsplaner for arbeid med forbedringspunkter og utvikling

Progresjon
I rammeplanen kommer det tydelig frem at barnehagen skal sikre at alle barn skal oppleve progresjon i hverdagen og at barna skal få varierte leke-, aktivitets- og læringsmuligheter.
slik at de trives og får mulighet til å utvikle seg. Som vedlegg til årsplanen er det utarbeidet en egen progresjonsplan for fagområdene i rammeplanen. Dette er et verktøy som personalet aktivt bruker i sitt planleggingsarbeid.

**I Kjeldås betyr dette at:**

* Barna får tilpassede aktiviteter og lekemiljøer ut ifra alder, modning og utviklingsnivå
* Barna deltar i lekegrupper og turer ukentlig, hvor opplegget er alders- og modningstilpasset. Samtidig blir de godt kjent med hverandre frem mot skolestart, på tvers av avdelingstilhørighet
* Avdelingen tilrettelegger for mindre grupper, hvor innholdet og aktivitetene tilpasses barnas interesser, utviklings- og modningsnivå.
* Barnehagens egen progresjonsplan for fagområdene legges til grunn for det pedagogiske arbeidet, slik at barna skal sikres utfordringer i forhold til innhold og aktiviteter gjennom barnehagetiden

Samarbeid hjem – barnehage
Det er alltid barnets beste som er vårt fokus i vårt samarbeid med foreldrene. Foreldre og ansatte har sammen et felles ansvar for barnets trivsel og utvikling. Gode relasjoner mellom ansatte og foreldre er grunnleggende viktig i samarbeidet til barnets beste. Det er foreldrene som kjenner sitt barn best, og vi har en grunnleggende respekt for deres valg i forhold til hvordan de ønsker å oppdra sine barn i forhold til kultur, tradisjoner, verdier og de vurderingene de selv gjør.

Ved levering og henting på morgenen og ettermiddagen kan foreldre og personale utveksle relevant informasjon. Barnehagen er derfor en «mobilfri» sone slik at oppmerksomheten skal være rettet mot barna ved levering og henting. Foreldresamarbeid har gjennom en årrekke vært et fokusområde hos oss, og vi er opptatt av at både barn og familie skal oppleve seg inkludert i Kjeldås sitt fellesskap.

For å sikre samarbeidet med barnas hjem og foreldrenes mulighet til medvirkning, har barnehagen et foreldreråd og et samarbeidsutvalg. Vi er også opptatt av å involvere foreldrene i hverdagen, og foreldre oppfordres til å komme med ønsker for prosjektarbeid, temaer på avdelingene eller involvering i å utvikle lekemiljøer.

**Foreldresamarbeidet i Kjeldås:**

* Vi legger stor vekt på den daglige kontakten når barnet kommer på morgenen og når det blir hentet på ettermiddagen. Utveksling av informasjon er viktig for at barnet skal trives og ha det trygt og godt i barnehagen
* Barnehagen har en digital kommunikasjonskanal hvor nyhetsbrev, pedagogiske planer, bilder og filmer legges ut, slik at foreldre kan få innsyn i barnehagens arbeid. Det legges også kontinuerlig ut oppdateringer og informasjon i MyKid.
* Ved oppstart i barnehagen eller bytte av avdeling tilbyr vi en oppstartsamtale
* Foresatte gis tilbud om to foreldresamtaler i året, en på høsten og en på våren. Her utveksler vi erfaringer om barnets utvikling og om hverdagen i barnehagen. I tillegg kan begge parter be om flere samtaler ved behov.
* Vi avholder minst to foreldremøter i løpet av barnehageåret. Tema for møtene blir valgt ut fra pedagogiske satsningsområder og i samarbeid med samarbeidsutvalget (SU).
* Foreldreråd og samarbeidsutvalg (SU) med arbeidsgruppe (FAU).
Foreldrerådet består av alle foreldrene i barnehagen. Av disse velges det et antall foreldre til å representere foreldrene i SU. Organet har som formål å samarbeide om, og bli forelagt saker som er viktige for barnehagens innhold og virksomhet, og for forholdet til foreldrene.
* Det gjennomføres årlig foreldreundersøkelse i regi av Utdanningsdirektoratet. Vi ønsker at alle foreldrene benytter denne muligheten til å gi barnehagen tilbakemelding om hvordan de opplever innholdet og kvaliteten i barnehagetilbudet.
* Foreldrene inviteres til ulike arrangementer eller dugnader i regi av barnehagen eller FAU.

Overganger
Skifter og overganger i barns liv kan gi muligheter, men også by på utfordringer. Barna skal oppleve overganger hos oss på en trygg og god måte.

**Oppstart i barnehage – tilvenning**
Vi følger Holmestrand kommunes plan og bruker Trygghetssirkelen aktivt i tilvenningen.
Barnets første møte med barnehagen skal være preget av trygghet og omsorg. Små barn har et grunnleggende behov for trygghet, forutsigbare rammer og stabilitet. Personalet skal ha god kunnskap om viktigheten av å skape en trygg relasjon til barnet og ha utarbeidet gode rutiner for organisering av oppstart og tilvenning. Barnet får god tid til å etablere trygge relasjoner og knytte kontakt med personalet og andre barn. Barnet får en tilknytningsperson som skal ha et særskilt ansvar for barnet i tilvenningen. Foreldrene skal gis muligheten for å informere om barnet slik at barnehagen kan legge til rette for at barnet blir møtt på det det har behov for, og dermed få et godt utgangspunkt for å bli trygg, tørre å utforske, leke og å utvikle seg. Alle barn og foreldre skal oppleve en trygg og god tilvenning i barnehagen.
Barn som kommer til oss fra andre barnehager tilbys tilvenning og oppstart på lik linje med nye barn.

**Tilvenning og oppstart i Kjeldås:**

* Ved tildeling av plass sendes det ut informasjon fra barnehagen, og det sendes også ut en invitasjon til foreldremøte i forbindelse med hovedopptaket
* Det gjennomføres foreldremøte for alle nye foreldre i mai hvor det informeres om barnehagens drift, avdelingenes organisering og arbeid, samt rutiner for tilvenning/overganger i barnehagen.
* I forbindelse med oppstart oppfordres det til å benytte et overgangsobjekt. Dette kan være bilder av avdelingspersonalet/familien eller en bok som barna vil kjenne igjen når de begynner.
* Vi gjennomfører flere besøksdager der barn og foreldre kommer til barnehagen i mai/juni. På disse dagene får barna leke sammen, og foreldrene får mulighet til å bli litt kjent og treffe andre som også skal begynne i barnehagen
* Det gjennomføres oppstartsamtaler i forbindelse med oppstart i barnehagen
* Før barnet begynner er det på forhånd avtalt tidspunkt for oppstart, og tilknytningspersonen er alltid tilgjengelig og til stede for barn og foreldre gjennom de første dagene av tilvenningen. Vi følger barnets behov i forhold til personale de føler seg trygge på
* Ved behov ringer vi eller sender meldinger gjennom dagen for at foreldrene skal føle seg trygge. Vi avsetter tid til å gjennomføre foreldresamtaler dersom det er ønske om det.
* I MyKid dokumenterer vi hverdagen og legger ut meldinger og bilder til foreldrene slik at de kan se litt av barnets hverdag og aktiviteter.



Trygghetssirkelen – en tilknytningsbasert intervensjon. Cooper, Hoffman, Marwin og Powell (2015).

 **Overgang til ny avdeling**Dersom barnet skal bytte avdeling skal personalet sørge for at barn og foreldre får god informasjon om hvordan overgangen skal foregå, og tid og rom for å bli kjent med den nye avdelingen med barn og personale. Det skal foreligge rutiner og god organisering rundt overgangen, og personalet skal sørge for at barnet knytter relasjoner, blir trygg og får en naturlig plass i den nye barnegruppen.

**For Kjeldås betyr dette:**

* Vi starter dette arbeidet i forbindelse med barnehagens hovedopptak på våren.
* Foreldre involveres i prosessen for bytte av avdeling, og gis god informasjon om barnehagens vurderinger som ligger til grunn.
* Foreldre får tilbud om en samtale med pedagogen på den nye avdelingen barnet skal begynne.
* Barnet får en tilknytningsperson på ny avdeling, som følger det gjennom hele tilvenningen
* De to siste ukene i barnehageåret avsettes det tid for de barna som skal overflyttes til ny avdeling ved at de får følge av personalet inn til den avdelingen de skal begynne, og er på sin nye avdeling frem til ferien.
* Tilknytningspersonen på den nye avdelingen bruker tid før sommeren på å skape en god og trygg relasjon til barnet
* Pedagogene overfører nødvendig informasjon seg imellom for en best mulig overgang for barnet

**Overgang til skolen**
Overgang fra barnehage til skole skal være forutsigbart og til det beste for barnet. Det skal være et nært samarbeid mellom barnehage og skole når det gjelder forståelse av pedagogikk, metodikk og innhold.
«Forskergruppa», som førskolebarna heter, skal få mulighet til å glede seg å begynne på skolen og oppleve at det er en god sammenheng mellom overgangen fra barnehagen og skolen. Det legges også stor vekt på selvstendighetstrening.

**For Kjeldås betyr dette:**

* Vi følger Holmestrand kommune sine i rutiner for overgang barnehage – skole
* Forskergruppa er sammen to dager i uka, hvor de er på tur og har et lekbasert pedagogisk opplegg
* Det utarbeides en plan for innholdet i gruppa, som sendes ut til alle foreldrene
* Gjennom lek og aktiviteter har vi fokus på sosial kompetanse og selvstendighetstrening. Dette gjøres i samarbeid med skolen
* Foresatte inviteres til forledremøte på høsten hvor vi informerer om hva vi vektlegger i de skoleforberedende ferdighetene, og hva foresatte kan forberede barna på i hjemmet
* Det avholdes overgangsmøter med foreldre og skolen dersom barn av ulike årsaker har behov for tilrettelegging ved skolestart
* Besøksdager på skolen i juni

Trafikksikkerhet
I barnehagen fokuserer vi på trafikksikkerhet. Personalet gjennomgår årlig trafikksikkerhetsopplæring, og har god kompetanse på hvordan vi opptrer i trafikken sammen med barna.

**For Kjeldås betyr dette at:**

* Temaet trafikksikkerhet inngår på foreldremøter, hvor alle får informasjon om prosedyrer og rutiner for trafikksikkerhet.
* Barna er forsikret på reise til og fra barnehagen gjennom KLP, og en del av arbeidet vårt omhandler også barns sikkerhet til og fra barnehagen.
* Vi har utarbeidede sikkerhetsrutiner og beredskapsplan for å ivareta trafikksikkerheten best mulig i barnehagen, på turer og på parkeringsområdet.
* Barnehagen er sertifisert som trafikksikker barnehage gjennom Trygg Trafikk, og bruker deres pedagogiske materiell med maskoten Tarkus i arbeid med barna.
* Barnehagen har utarbeidet egne Trafikkvettregler som gjelder for barn, familier og ansatte.

Kompetanseutvikling
Barnehagen skal være en lærende organisasjon, noe som betyr at ansatte i fellesskap reflekterer sammen, deler kunnskap og erfaringer for å kunne nå organisasjonens mål og utvikle barnehagens praksis. For at Kjeldås barnehage skal være lærende, og kunne utvikle sin praksis i tråd med formelle krav og retningslinjer, jobber vi kollektivt og individuelt med kompetanseheving. Kompetanseutviklingen foregår både internt i barnehagen, og gjennom eksterne fagmiljøer:

* Barnehagen følger Holmestrand kommune sitt kompetansehevingsprogram med inkluderende oppvekst som prioritert hovedmål i 2025/2026. Vi ønsker å bidra til at barn blir robuste til å takle motgang og medgang i livet og at barn blir gode bidragsytere i andres liv.
* Barnehagens lederteam er ansvarlig for å drive barnehagens utviklingsarbeid, hvor alle ansatte skal deltar aktivt i læringsprosessene
* Ansatte deltar jevnlig på personalmøter hvor ulike deler ved barnehagefaget belyses ut ifra nyere forskning. Gjennom arbeidsprosesser får personalet reflektere over individuelle og kollektive verdier og handlingsmåter, for på den måten å få mulighet til å utvikle barnehagens praksis.
* Samarbeid med respektive kommuner og fylkeskommunen om felles satsningsområder hvor det arrangeres kurs, fagdager og planleggingsdager.
* Planleggingsdager og kurs i regi av Vellebarnehagene
* Som et tiltak for å bidra til livsmestringskompetanse har vi fokus på utvikling av ansattes egen relasjonskompetanse i samspill med barna gjennom individuell refleksjon. Denne prosessen vil vi fortsette med i barnehageåret 2025/2026
* Vi har hatt samarbeid med STYD i forhold til å utvikle lekemiljøet i barnehagen og vil fortsette med dette arbeidet

Internkontroll
Vi jobber målrettet for å ivareta sikkerheten for barn og personale. Vi følger lover og forskrifter og har utarbeidet interne beredskapsplaner og rutiner.

* Lov om barnehager, kap. lll § 9 [Lovdata/barnehageloven](https://lovdata.no/dokument/NL/lov/2005-06-17-64)
* Forskrift om systematisk helse, -miljø og sikkerhetsarbeid [Forskrift/Mvh barnehager og skoler](https://lovdata.no/dokument/SF/forskrift/1995-12-01-928)
* Miljørettet helsevern i barnehager og skoler [Helsedirektoratet/veileder til forskriften](https://velleutvikling-my.sharepoint.com/personal/kristin_eriksen_velle_no/Documents/Olal%C3%B8kka/%C3%85rsplan-m%C3%A5lplan/2018%20-%202022/Helsdirektoratet/veilder)
* Forskrift om brannforebyggende tiltak og branntilsyn i forhold til brannvern [Lovdata/forskrift om brannforebyggende tiltak og tilsyn](https://lovdata.no/dokument/LTI/forskrift/2002-06-26-847)
* Rutiner for melde- og opplysningsplikt til barnevernet
* Beredskapsplan for alvorlige hendelser
* Beredskapsplan for Kjeldås barnehage
* Prosedyrer og rutiner for turer og trafikksikkerhet
* Sikkerhetskortet – årlig e-læringskurs i risikoforebygging og HMS [www.sikkerhetsrommet.no](http://www.sikkerhetsrommet.no)
* Førstehjelpskurs gjennomføres annet hvert år
* Barnehagen bruker EIK som digitalt HMS system [www.eik.no](http://www.eik.no)

# Våre samarbeidspartnere

* Holmestrand kommune v/ barnehagemyndigheten
* Barnevernet
* PPT (pedagogisk psykologisk tjeneste)
* Familiesenteret (helsestasjonen)
* Barnehager i Sande krets
* Skoler i Sande krets
* Biblioteket
* Vellebarnehagene
* Velle Utvikling
* Videregående skoler – utplassering av elever i VG1 OG VG2
* Universitetet i Sørøst-Norge – partnerbarnehage for studenter ved barnehagelærer­utdanningen

# Årshjul 2025/2026

Barnehageåret byr på ulike årstider, tradisjoner og merkedager. Årshjul er forankret i årsplanen, og gir en oversikt over det pedagogiske arbeidet, aktiviteter, prosjekter og arrangementer som skal foregå gjennom året. Årsplan og årshjul fastsettes av barnehagens Samarbeidsutvalg.

|  |  |  |  |
| --- | --- | --- | --- |
| MND | Tema | Hvorfor | Viktige datoer/tradisjoner |
| August | Tilvenning, gruppetilhørighet, fellesskap. Meg og familien min | Skape trygge relasjoner i ny gruppesammensetning. Bli kjent med seg selv og hverandre |  |
| September | Tilvenning, gruppetilhørighet, fellesskap. Meg og kroppen min | Skape trygge relasjoner. Bli kjent med egen kropp, ferdigheter og sanser. Øve og mestre | Foreldremøte Møte for forskerforeldreFotografering22-23 sept plandager, bhg stengt |
| Oktober | Gruppetilhørighet, fellesskap. Kroppen min, meg og de andre. Vi er forskjellige, mangfold og Forut prosjekt. | Trygge relasjoner. Meg selv avgrenset til andre. Respekt for egne og andres grenser. Selvhevdelse | 06-10. okt høstferie uke 41Trafikksikker uke |
| November | Fellesskap. Meg selv og følelser. Jul og tradisjoner | Trygge relasjoner. Mine følelser er ok. Respekt for andres følelser. Selvregulering | 07.nov Forut dag i bhg |
| Desember | Fellesskap. Meg selv og følelser. Jul og tradisjoner | Trygge relasjoner. Mine følelser er ok. Respekt for andres følelser. Selvregulering | 12.des Lucia markering17.des Nissefest i bhg |
| Januar | Livsmestring. Meg og språket mitt. Vi er forskjellige. Samisk kultur | Trygge og robuste barn. Selvregulering og selvhevdelse. Språk er en ressurs |  |
| Februar | Livsmestring. Meg og språket mitt. Vi er forskjellige. Samisk kultur | Trygge og robuste barn. Selvregulering og selvhevdelse. Språk er en ressurs | 05 feb markere Samefolkets dag06. feb felles plandag Holmestrand, bhg stengt16-20.feb Vinterferie uke 827. feb Karneval/Fastelavn  |
| Mars | Livsmestring. Meg og språket mitt. Vi er forskjellige. Påske og tradisjoner | Trygge og robuste barn. Selvregulering og selvhevdelse. Språk er en ressurs | Vinteraktivitetsdag, dato kommer20.mars ID markere Rockesokk Uke 13 Påskefrokost 23-27 mars |
| April | Livsmestring. Meg og kultur/samfunnet. Vi er forskjellige. Påske og tradisjoner | Språk og kultur bygger identitet | 1-6 april Påske, bhg stengt |
| Mai | Livsmestring. Meg og samfunnet /naturen. Demokrati og 17.mai | Demokrati, medvirkning, bærekraftig utvikling. Ta vare på seg selv og hverandre, ta vare på naturen | 01.mai bhg stengt13.mai markering 17.mai14.mai Kr.Himmelfart bhg stengt15.mai plandag bhg stengt25.mai 2.pinsedag, bhg stengt |
| Juni | Livsmestring. Meg og samfunnet, meg og naturen | Demokrati, medvirkning, bærekraftig utvikling. Ta vare på seg selv og hverandre, ta vare på naturen | Sommerfest for hele bhgAvslutning for forskergruppe12.juni plandag bhg stengt |
| Juli | Sommerstengt uke 28, 29 og 30  |

# Referanser

**Lov om barnehager**

[**https://lovdata.no/dokument/NL/lov/2005-06-17-64**](https://lovdata.no/dokument/NL/lov/2005-06-17-64)

**Rammeplan for barnehagen**

**<https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf>**

**Rammeplan for barnehagen**

[**https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf**](https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf)

**Progresjonsplan for Vellebarnehagene**

[**https://www.velle.no/vaare-avdelinger/vellebarnehagene/felles-nyttig-informasjon/**](https://www.velle.no/vaare-avdelinger/vellebarnehagene/felles-nyttig-informasjon/)

**Trygghet, mestring og læring for alle, Holmestrand kommune** [**https://holmestrand.kommune.no/innbyggerhjelpen/skole-og-utdanning/planer-i-holmestrandsskolen/trygghet-mestring-og-laring-for-alle/**](https://holmestrand.kommune.no/innbyggerhjelpen/skole-og-utdanning/planer-i-holmestrandsskolen/trygghet-mestring-og-laring-for-alle/)

**«På tvers» en samhandlingsmetode, Holmestrand kommune** [**https://holmestrand.kommune.no/innbyggerhjelpen/barn-unge-og-familie/forebyggende-tilbud/pa-tvers-en-samhandlingsmetode/**](https://holmestrand.kommune.no/innbyggerhjelpen/barn-unge-og-familie/forebyggende-tilbud/pa-tvers-en-samhandlingsmetode/)

**Informasjons -og veiledningshefte for barnehager, Holmestrand kommune** [**https://holmestrand.kommune.no/\_f/p1/ic2b64145-8dfb-4bbb-a4a8-55a0b4c5e8e2/ppts-informasjon-og-veiledningshefte-for-barnehager-holmestrand-redigert-utgave-august-2021.pdf**](https://holmestrand.kommune.no/_f/p1/ic2b64145-8dfb-4bbb-a4a8-55a0b4c5e8e2/ppts-informasjon-og-veiledningshefte-for-barnehager-holmestrand-redigert-utgave-august-2021.pdf)